Fast & Smart Move
ในช่วง 2 เดือนที่ผ่านมานี้ ในวงการค้าปลีกของโลกคงไม่มีข่าวของใครที่โด่งดังกว่า บริษัท เทสโก้ ในประเทศอังกฤษ ที่ใหญ่เป็นอันดับ 3 ของโลก และมีอายุยาวนานถึง 95 ปี ได้ประสบปัญหา จนทำให้มีกระแสข่าวลือดังมาถึงในบ้านเราว่า อาจจะขายกิจการในเมืองไทย และมีกลุ่มทุนต่างๆ ในหลายรายสนใจจะซื้อ (แต่ผู้บริหารของเทสโก้ โลตัส ก็ได้ออกมาปฏิเสธข่าวลือนี้แล้ว) แสดงให้เห็นว่าธุรกิจค้าปลีกในบ้านเรายังมีศักยภาพ ทำให้เครือข่ายของธุรกิจยักษ์ใหญ่มีความสนใจที่จะลงทุนในธุรกิจค้าปลีกของบ้านเราอย่างต่อเนื่อง
29 ต.ค. 2565

ในช่วง 2 เดือนที่ผ่านมานี้ ในวงการค้าปลีกของโลกคงไม่มีข่าวของใครที่โด่งดังกว่า บริษัท เทสโก้ ในประเทศอังกฤษ ที่ใหญ่เป็นอันดับ 3 ของโลก และมีอายุยาวนานถึง 95 ปี ได้ประสบปัญหา จนทำให้มีกระแสข่าวลือดังมาถึงในบ้านเราว่า อาจจะขายกิจการในเมืองไทย และมีกลุ่มทุนต่างๆ ในหลายรายสนใจจะซื้อ (แต่ผู้บริหารของเทสโก้ โลตัส ก็ได้ออกมาปฏิเสธข่าวลือนี้แล้ว) แสดงให้เห็นว่าธุรกิจค้าปลีกในบ้านเรายังมีศักยภาพ ทำให้เครือข่ายของธุรกิจยักษ์ใหญ่มีความสนใจที่จะลงทุนในธุรกิจค้าปลีกของบ้านเราอย่างต่อเนื่อง 
ทางศูนย์วิจัยกสิกรไทยก็ได้ประมาณการว่า มูลค่าตลาดค้าปลีกในปี 2558 จะเติบโตถึงร้อยละ 710 ประมาณ 1.6 ล้านล้านบาท ซึ่งสูงกว่าการเติบโตของ GDP ที่คาดกันว่าจะโตร้อยละ 4 
ธุรกิจค้าปลีกขนาดใหญ่มีการขยายตัวกันอย่างต่อเนื่องไม่ว่าภาวะเศรษฐกิจหรือการเมืองบ้านเราจะเป็นอย่างไร ทำเลเด่นๆ ในเขตกรุงเทพฯ และปริมณฑลก็ถูกยักษ์ค้าปลีกจับจองกันไปเกือบหมดแล้ว ทำให้การหาพื้นที่ที่จะลงทุนโครงการขนาดใหญ่ทำได้ยากขึ้น 
แต่การที่ความเจริญได้กระจายเข้าไปยังต่างจังหวัด รวมทั้งการเติบโตของการค้าชายแดน ทำให้เกิดศักยภาพในการลงทุนซึ่งธุรกิจค้าปลีกได้ให้ความสำคัญในการขยายกิจการไปยังต่างจังหวัดหลายแห่ง โดยเฉพาะจังหวัดที่มีประชากรหนาแน่นและมีนักท่องเที่ยวจำนวนมาก รวมถึงมีกลุ่มลูกค้าจากประเทศเพื่อนบ้าน เช่น จ.หนองคาย ปราจีนบุรี มุกดาหาร สระแก้ว ที่จะมีห้างสรรพสินค้า เช่น โรบินสันมีแผนการที่จะไปเปิดให้บริการในบางจังหวัด 
ขณะที่กลุ่มไทยเจริญคอร์ปอเรชั่น (TCC Group) มีแผนที่จะเปิด MM Mega Market ซึ่งเป็นร้านค้าปลีกค้าส่งแห่งแรกที่ จ.หนองคาย ในปลายปีนี้ และมีแผนจะขยายสาขาเพิ่มอีก 15 แห่ง ภายใน 5 ปี ก็จะทำให้การค้าปลีกค้าส่งในต่างจังหวัดคึกคักมากขึ้นไปอีก ซึ่งจะมีผลทำให้สัดส่วนมูลค่าค้าปลีกและค้าส่งของต่างจังหวัดในปีหน้าเพิ่มจากร้อยละ 40 ของมูลค่ารวมในปี 2553 เป็นร้อยละ 45% ในปี 2558
ในปีหน้าการแข่งขันในธุรกิจค้าปลีกจะรุนแรงมากขึ้น ทำให้ต้องมีกลยุทธ์ในการเข้าถึงเข้าถึงผู้บริโภคได้อย่างรวดเร็ว และตอบสนองความต้องการของผู้บริโภคได้ตรงจุด (Fast &amp; Smart Moves) ไม่ว่าจะเป็นการหาพื้นที่ที่มีศักยภาพเพื่อขยายสาขา การปรับกลยุทธ์ให้สอดคล้องกับลูกค้าในแต่ละพื้นที่ (Localize Strategy) การทำการตลาดที่แตกต่าง การให้บริการใหม่ๆ เพิ่มเติมเพื่อตอบสนองความต้องการของลูกค้า เช่น Home Delivery 
ที่ขาดไม่ได้คือ การจับมือกับพันธมิตรซึ่งจะสามารถช่วยสร้างธุรกิจที่เชื่อมโยงกัน และส่งเสริมธุรกิจซึ่งกันและกันให้มีศักยภาพการแข่งขันสูงกว่าคู่แข่ง ไม่ว่าจะเป็น Supplier ที่สามารถจัดหาสินค้าประเภท Exclusive ที่ลูกค้าไม่สามารถหาซื้อจากที่อื่นได้ หรือพันธมิตรที่มีการให้บริการอื่นๆ ที่คู่แข่งขันไม่สามารถทำได้ รวมทั้งสถาบันการเงินที่มักจะมีโปรโมชั่นร่วมกับห้างสรรพสินค้าอยู่เป็นประจำ เช่น บัตรเครดิตทั้งหลาย โดยเฉพาะบัตรเครดิตที่สถาบันการเงินออกร่วมกับห้างสรรพสินค้าต่างๆ (CoBrand Credit Card) 
แต่ในกลุ่มลูกค้าต่างจังหวัดอาจจะมีข้อจำกัดในการสมัครบัตรเครดิตอยู่บ้าง เพราะผู้สมัครบัครเครดิตจะต้องมีรายได้ขั้นต่ำ 15,000 บาทขึ้นไป สถาบันการเงินจึงจะสามารถอนุมัติการออกบัตรให้ได้ตามเงื่อนไขของธนาคารแห่งประเทศไทย ซึ่งห้างสรรพสินค้าโรบินสันได้เห็นถึงข้อจำกัดนี้ จึงได้จับมือกับธนาคารกสิกรไทยในการออกบัตรเดบิตร่วม (CoBrand Debit Card RobinsonKBank) เพื่อให้ลูกค้าสามารถสมัครได้ง่ายๆ โดยไม่ต้องมีเงื่อนไขของรายได้ พร้อมรับโปรโมชั่นต่างๆ มากมาย ลองไปสมัครที่ธนาคารกสิกรไทยแล้วใช้รูดซื้อสินค้าพร้อมรับส่วนลดได้ที่ห้างโรบินสันนะครับ (ขอโฆษณาสักนิดนึงครับ...แฮ่ม)